
 17.7.2019
 BG
 Официален вестник на Европейския съюз
 L 191/1
 РЕГЛАМЕНТ ЗА ИЗПЪЛНЕНИЕ (ЕС) 2019/1207 НА СЪВЕТА
 от 15 юли 2019 година
 за прилагане на Регламент (ЕС) 2017/1509 за ограничителни мерки срещу Корейската народнодемократична република
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2017/1509 на Съвета от 30 август 2017 г. за ограничителни мерки срещу Корейската народнодемократична република и за отмяна на Регламент (ЕО) No 329/2007 (1), и по-специално член 47, параграф 2 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 30 август 2017 г. Съветът прие Регламент (ЕС) 2017/1509.
 (2)
 В съответствие с член 47а, параграф 1 от Регламент (ЕС) 2017/1509 Съветът направи преглед на списъка на посочените лица и образувания, който се съдържа в приложения XV, XVI, XVII и XVIII към същия регламент.
 (3)
 Едно лице, което е посочено в приложения XIII и XV, следва да бъде заличено от приложение XV. Вписването за едно образувание от приложение XVI следва да бъде актуализирано.
 (4)
 Ето защо приложения XV и XVI към Регламент (ЕС) 2017/1509 следва да бъдат съответно изменени,
 ПРИЕ НАСТОЯЩИЯ РЕГЛАМЕНТ:
 Член 1
 Приложения XV и XVI към Регламент (ЕС) 2017/1509 се изменят в съответствие с приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 юли 2019 година.
 За Съвета
 Председател
 F. MOGHERINI
 (1) ОВ L 224, 31.8.2017, стр. 1.
 ПРИЛОЖЕНИЕ
 Регламент (ЕС) 2017/1509 се изменя, както следва:
 1.
 В приложение XV част а) („Физически лица, посочени съгласно член 34, параграф 4, буква а)“) се изменя, както следва:
 а)
 вписване 30 относно лицето RI Pyong Chol (Дата на раждане: 1948 г.) се заличава;
 б)
 останалите вписвания се преномерират 1 — 27.
 2.
 В приложение XVI, част б) („Юридически лица, образувания и органи“) вписването относно следното образувание се заменя, както следва:
 „3.
 Maritime Administrative Bureau
 изв. още като North Korea Maritime Administration Bureau или Maritime Administration of DPR Korea
 Адрес: Ryonhwa-2Dong, Central District, Pyongyang, DPRK
 PO Box 416
 Тел. 850-2-18111, вътр. 8059
 Факс: 850 2 381 4410
 Електронен адрес: mab@silibank.net.kp
 Интернет адрес: www.ma.gov.kp
 16.10.2017 г.
 Maritime Administrative Bureau съдейства за избягване на санкциите, наложени от Съвета за сигурност на ООН, включително чрез преименуване и пререгистрация на активи на посочени образувания и предоставяне на невярна документация на кораби, за които се прилагат санкциите на ООН.“
 